रामगढ़ क्रेटर

रामगढ़ क्रेटर (Ramgarh crater) भारत के राजस्थान राज्य के बाराँ ज़िले के मांगरोल बस्ती के पास स्थित एक क्रेटर है। माना जाता है कि यह आदिकाल में अंतरिक्ष से किसी उल्का गिरने के प्रहार से बना था। इस क्रेटर का व्यास 3.5 किमी है। क्रेटर के किनारे 11वीं शताब्दी में निर्मित भांड देवा मंदिर है, जो शिवजी को समर्पित है। इसकी मरम्मत हो रही है।

उल्का प्रहार के प्रमाण 
क्रेटर में काँच से युक्त पत्थर पाया जाता है, जो उल्का से बने प्रहार क्रेटरों में अक्सर मिलता है क्योंकि इन प्रहारों से उत्पन्न हुए भयंकर तापमानों में रेत पिघलकर शीशा बन जाती है। साथ ही क्रेटर में लोहा, निकल और कोबॉल्ट की साधारण से अधिक मात्रा मिली है। कई क्षुद्रग्रहों में भी यह तत्व अधिक मात्रा में होते हैं, इसलिए उनकी उपस्थिति से भी यहाँ उल्का प्रहार का प्रमाण मिलता है।

इन्हें भी देखें 
 ढला क्रेटर
 प्रहार क्रेटर
 मांगरोल, राजस्थान
 लोनार झील

सन्दर्भ 

बाराँ ज़िला
भारत के प्रहार क्रेटर
राजस्थान की स्थलाकृतियाँ
राजस्थान का भूविज्ञान